ÎNTOARCEREA ȘI REPATRIEREA IMIGRANȚILOR ROMÂNI DIN STATELE UNITE ALE 
AMERICII DUPĂ CONSTITUIREA ROMÂNIEI MARI 


O abordare a presei de limbăromânădin Transilvania $ Statele Unite 


Punctul de plecare pentru studiul nostru îl constituie eforturile diplomatice şi militare 
românești din timpul primului război mondial, ca expresie desăvârşită a patriotismului si 
ataşamentului fata de valorile nationale. În luna aprilie 1917 o delegaţie numită „Misiunea 
Patriotică Română” formată din preoții Vasile Lucaciu, loan Mota si locotenentul Vasile Stoica a 
fost trimisă din ordinul Marelui Cartier General al Armatei Române în Statele Unite ale Americii.! 

Ioan Mota a publicat ulterior un interesant serial despre soldaţii români intitulat Umplutu-s-a 
pământul, din februarie până în aprilie 1919. Aceștia apăreau cu fotografiile, numele, locul de 
proveniență şi unitatea militară americană sub drapelul căreia urmau să lupte în Franța împotriva 
trupelor germane. Toţi fuseseră concentrați în Cleveland, Salem sau Youngstown (Ohio). În 
fotografia colectivă apar 69 de tineri români voluntari înrolați in Youngstown, al căror conducător, 
Rudi Nan, ajutat de preotul Ioan Podea, reuşise să-i mobilizeze.? 

Întoarcerea şi repatrierea emigranților români din Statele Unite ale Americii era amplu 
prezentată în ziarele transilvănene şi în cotidianul românesc America, ce apărea la Cleveland. 
Impactul emotional al articolelor din presă asupra lor a fost puternic, ştirile fiind preluate „la cald.” 
Corespondenta cu membri familiei de acasă şi ziarele erau unicele surse de informatie. Adevărata 
dimensiune a evenimentelor se prea poate să fi fost amplificată de presă, dar caracterul repetitiv al 


unor informaţii în diferite publicaţii le conferă totuşi veridicitate. 


1__https://ro.wikipedia.org/wiki/Voluntarii Români din America (Primul Război Mondial) apud Mihai Octavian 
Groza, Rodica Groza, Proiecte privind crearea “Legiunii Române din America” si propaganda în favoarea unirii 
Transilvaniei cu Regatul României (1917-1918) în Sententia, nr. IV, 2013, p. 79-91; În Statele Unite ale Americii 
pentru cauza românească. Voluntarii români din America în anii Primului Război Mondial în Arc peste timp — 
Încoronarea visului de unire. Lucrările Simpozionului National de Istorie — 15 octombrie 2012, Alba-Iulia 2012, p. 
1-5; Problematica participării românilor transilvăneni din Statele Unite ale Americii la Primul Război Mondial și 
propaganda în favoarea unirii Transilvaniei cu Regatul României (1917-1918) în Caiete Silvane, octombrie 2013 

2 Foaia interesantă, Orăştie, an XIII, nr. 1, 4 februarie 1919, Umplutu-s-a pământul, nr. 2, 21 februarie/ 6 martie 1919; 
nr. 3, 7/ 20 martie 1919; nr. 4, 3 aprilie 1919; nr. 5, la Paşti 1919; nr. 6, 24 aprilie 1919 

Umplutu-sa pămîntul cu fiii poporului din Ardeal, împinși la pribegie. 
Compania de Ardeleni, din Yungsiown, Ohio (N.-America). 


Printre cei dintii, printre cei mai inimosi fii ai neamului nostru, cari, aflindu-se în America, s'au înștiințat de 
banavoe ca soldaţi în armata americană, plini de voe de a merge Ja războiu împotriva Nemfilor cari cotropiseră Țara: 
Romănească, — au fost vrednicii nostri fraţi din oraşul Youngstcwn, Ohio, din Statele. Unite: 69 de flăcăi Români de acolo 


Sau lăpădat de cistigul ce lil aducea munca bine plătită a acelor zile şi s'au rugat să fie primiţi şi trimişi la războiu, ce 
voluntari | Ei au fost primiţi şi împărțiți compăniei din acel oraş, din care jumătate o formau acuma ei, Românii. 

Sufietul lor a fost vrednicul tiner Rudi Nan, care, ajutat de stăruințele si îndemnurile bune ale pärintelui proto- 
pop |. Podea din acel oraş, a izbutit a forma cea dintii e cu înfăţişare românească. Incă la sfirsilul lui August 
1917 ei au Frs din Youngstown la cîmpul de concenirare si desăvirşire în instrucție, si de acolo spre Franţa! Au fost 
printre cei dintii cari au mers în Franţa si cu bunăsamă şi printre cei dintii cari au întrat în uriașa încăerare care adusă 
infringerea Nemfilor. 

Nainte de a pleca din Yongstown, ei s'au fotografiat împreună, avind în mijloc pe căpitanul lor american şi pe 
nn os îi oe aci cu numele. Fiecare din ei are un număr pe pept, aşa ca să se poală sti după număr care 
e e. lată cine sunt: 


1. Vasile Marcu 19, VYasile Popa 37. Tudor Ferezan 55, Nicolae Frăticiu 
2. Vasile Bogd:n 20. loan Opriș 38. Simion Bota 56. George Stoica 
3. Toma Tabra 21. George Tolciu 39. Achim Anghelina 57. Rudi Nan 
4. Constantin Bucur 22. Ştefan Roman 40. loan Costin Căpitanul A. S. Dillon 
5. loan Bran _ 23. Danil Lazar 41. Petru Bräfan Parintele loan Podea 
6. George Vasii 24. Dumitru Ostes 42, Octavian Stoia 58 loan Serban 
7. loan Ban 25. Dumitru Gadea 43. Dan Po 59. loan Popa 
8. Nicolae Muntean 26. George Muntean 44, Vasile Todericiu 60. George 
9, Andreiu Tulbure 27. Bucur Stoia 45. Grigore Adace 61. loan Lupu 
10. Toma Câmpean 28 Nicolae P. Lazar 46. losif Bogdan 62. loan Curtezn 
11. Dumitru Ban 29. loan Malene 47. Nicolae Cont 63. Emilian Novac 
12. Danil Gutia 30, Nicolae Blaga 48 loan Draghiciu 64, loan Dat 
13 Nicodim Marcu 31. Nicolae Cincu 49, Petru Tătar 65. loan Săliştean 
14. lie Morariu 32. Timoteiu Dragoș 50. Nicolae Hamalau 66. Nicolae Timariu 
15. George Vişea 33. loan Crișan 5]. Aron Cândea 67. Nicolae Stroia 
16. Nicolae Busch 34. loan Orbu _ 52. loan Scoarste 68 loan Cucu 
17. loan Parasca 35. ea Dragoman 53. Constantin Biris 69. Simion Bran. 
36. Mihaila Moldovan 54. Mateiu Opris ” 


18. George Vas 


Se estimează că în cursul lunii aprilie 1919 au început să se întoarcă primii emigranţi 


ardeleni de diferite etnii, cu toții plecaţi înainte de 1914. Informaţia era preluată dintr-un ziar de 


limbă germană din Timişoara. Conform informării, la mijlocul lunii se întorsese un prim vapor cu 


emigranți români, maghiari, șvabi şi sârbi având fiecare asupra lui cca. 1000 $, isi realizaseră 
obiectivul cu „mia şi drumul” propus la plecare.* 

Din America cei nerăbdători să se întoarcă în România erau avertizați asupra pericolelor ce îi 
aşteptau. Navigatia pe Oceanul Atlantic încă nu se reluase după încheierea războiului. Legația si 
consulatele românești de la Washington erau singurele instituții abilitate să acorde pașapoarte. Cu 
toate acestea, pe la începutul lunii iunie 1919 unii au apelat la consulatele: grecesc, sârbesc, italian 
sau suedez din SUA; cel suedez reprezenta şi statul maghiar.“ 

Imediat după război, România se afla într-o situație dificilă. Ungaria contesta hotarul vestic 
al României, rezultat prin actul de la Alba-lulia şi-şi masase trupe spre a declanşa o puternică 
acţiune armată în vederea recuperării Transilvaniei.” 

Tot în iunie a apărut ştirea instituirii comisiei române pentru paşapoarte şi serviciul consular, 
avându-i ca membri pe Vasile Pantazzi şi Vasile Stoica. 

Anul 1919 a fost marcat de o mare derută în rândul românilor transilvăneni stabiliți în 
America înainte de izbucnirea primului război mondial. Noua stare de lucruri, noua configurație 
europeană, noile granite şi consulate/ legatii ce urmau să fie stabilite în urma Conferinţei de Pace de 
la Paris, dădeau serioase bătăi de cap românilor pe care dorul de patrie îi îndemna să se întoarcă. 
Ziarul lor din America încerca să le stăvilească acest avânt şi, prin vocea redactorilor, se făcea apel 
la răbdare până la încheierea tratatelor de pace si stabilizarea situației geopolitice. La începutul lunii 
iulie, 110 emigranți, printre care și români, care se îmbarcaseră în portul New-York pentru plecarea 
în România fuseseră întorși din drum de autoritățile portuare, deoarece posedau pașapoarte false 
emise de Consulatul Greciei din Northfork (West Virginia). În mod oficial se comunica faptul că 
Serviciul de Imigrare din Cleveland (Ohio) primise din Washington notificare să sisteze acordarea 
de paşapoarte până la reglementarea finală a lucrurilor. Din septembrie 1918 până în iulie 1919 
acest serviciu eliberase 6000 de pașapoarte.” 

Un eveniment mult aşteptat de către românii din America a fost sosirea oficială a comisiei 
pentru înființarea consulatelor. Conducerea acestei comisii a fost asigurată de comandorul Vasile 
Pantazzi din Marina Regală Română. Ceilalţi membri erau: Vasile Stoica, Victor Cădere, M. 
Costescu-Ghica si Grigore Mihăescu — ultimii doi de la legația română din Londra. Vechile 
pașapoarte austro-ungare pe care le detinuserä până atunci românii din America urmau să fie 
preschimbate cu unele româneşti, astfel foştii locuitori ai regiunilor Transilvania, Banat, Bucovina 


şi Basarabia urmând să devină oficial cetăţeni romani.® 


Unirea Poporului, Blaj, an XXIX, nr. 186, 4 septembrie 1919, Se întorc oamenii noștri din America 

America, 5 iunie 1919, Iulius E. V. Ioanovici, Pasapoartele 

Corvin Lupu, Relaţii diplomatice între România și S.U.A. până la cel de al doilea război mondial, Sibiu, 1999, p. 98 
America, 20 iunie 1919 

America, 4 iulie 1919, Oameni buni, unde necazul vostru plecaţi? ... În Cleveland, O., nu se mai dau pașapoarte. 
America, Cleveland (Ohio), 11 iunie 1919, Comisia pentru înființarea consulatelor a sosit în America. D-nul 


0 I O Un R Lo 


Vasile/ Basil Stoica a fost un diplomat, publicist, analist politic şi asistent apropiat al lui 
Tomas Masaryk si Ionel I. C. Brătianu. A făcut parte din corpul diplomatic al Ministerului Regal al 
Afacerilor Străine din Bucuresti la rangul miniştrilor plenipotentiari clasa I în funcţie.” Victor 
Cădere a fost un jurist, politician şi diplomat român. De profesie avocat, deputat în parlamentul 
României, membru al delegaţiei României la Conferinţa de Pace de la Paris (1919-1920).'° 

Misiunea română în Statele Unite era resimțită ca o acută nevoie pentru a organiza 
întoarcerea şi repatrierea. Starea de derută si incertitudine din mințile oamenilor era amplificată de 
veştile ce le parveneau prin intermediul presei, de la Conferinţa de Pace şi misiunea diplomatică 
română. Chestiunea Banatului, îndelung disputată între România si Serbia preocupa în special pe 
banatenii care voiau să vină in tara. Prin decretele Consiliului Dirigent din vara anului 1919, s-a 
stabilit că, începând cu iunie, fostele comitate Arad, Bihor, Mureş, Sătmar si Sălaj s-au separat de 
sub jurisdicția statului maghiar si s-au subordonat statului român; iar din august și comitatele Caras- 
Severin, Timis-Torontal, Cenad. Însă perioada de tranziţie de la data emiterii decretului si până la 
aplicarea lui a făcut ca situaţia juridică şi politică a emigranților bănăţeni să fie neclară.!! 

Bancherul „român” Henry C. Zaro, reprezentant al tuturor companiilor de navigaţie din 
SUA, organiza plecări în tara bisăptămânal. Pe data de 28 iunie plecaseră primii prin intermediul 
său. Nu se cunoştea însă dacă Zaro avea legătură cu misiunea oficială din Washington.!? 

Prin comunicat oficial din partea legatiei române la Washington se anunţa că pe data de 23 
iulie 1919 urma să înceapă emiterea pasapoartelor la Cleveland, operaţiune coordonată de 
comandorul Pantazzi atât pentru românii din SUA cât si pentru cei din Canada. Dolarii puteau să îi 
schimbe în lei şi pe teritoriul României. !5 

În luna august a anului 1919, Conferinţa de Pace de la Paris se afla în plină desfăşurare. 
Situaţia de pe fronturi însă nu era complet încheiată. În Franţa se aflau cantonati încă unii dintre 
soldaţii români înrolați în armata americană. Unii dintre ei şi-au exprimat dorința de a se întoarce în 
tara odată războiul încheiat si fiind la curent cu evenimentele cele mai recente. 

Comisarul guvernului român în SUA anunța că românii care n-aveau cetățenia americană 
(nenaturalizati) puteau obține pașapoarte să se întoarcă în tara din localitățile New-York, Chicago, 
Cleveland şi Detroit „fără depunerea jurământului” fata de România. 

Vasile Pantazzi a fost căpitan de marină la Galaţi, căsătorit cu Ethel Greening, cetățean 
canadian stabilită în România din anul 1909, anul căsătoriei. În anul 1916 era deja comandor şi 


director al Direcţiei II Marină. În anii primului război mondial a fost în refugiu la Iași, apoi la 


căpitan Vasile Stoica, pres. Ligei Nationale e în Washington 
9 https://ro.wikipedia.org/wiki/Vasile_Stoica 
10 https://ro.wikipedia.org/wiki/Victor_Cadere 
11 America, 21 iulie 1919, Iulius E. V. Ioanovici, Fruntariile României 
12 Ibidem, Bucurie mare pentru Români! 
13 America, 23 iulie 1919, De la legația română comunicat 


Odessa. În acea perioadă a fost salvat împreună cu întreg echipajul din mâinile bolşevicilor cu 
ajutorul colonelului canadian Joseph Boyle. După război a fost delegat într-una dintre comisiile 
convocate în cadrul Conferinţei de Pace de la Paris.!* Devenise un personaj influent așadar, 
începuse tratativele cu guvernul american pentru plecarea vapoarelor cu imigranți români din portul 
New-York spre Constanţa. Primul vapor era programat să plece pe 1 august 1920, având cca. 2000 
de pasageri la bord. E posibil să fi existat nişte interese financiare la nivelul guvernului român de la 
data respectivă, negociate abil de Pantazzi. „Toţi cei ce vor pleca cu vapoarele Comisarului 
Guvernului român vor avea de a plăti 150 dolari, din cari li se va înapoia în momentul îmbarcării tot 
ce va trece peste suma fixată de Guvernul american, care va fi în tot cazul mai mică decât 150 
dolari.“ - destul de ambiguu.'° 

Pasapoartele se eliberau preferential. Mai grav, pe lângă tariful oficial de 2,60 $ eliberarea 
pasaportului + 40 cenți viza, se mai percepea o taxă de 5 $ pentru „reconstruirea ţării” la biroul din 
Cleveland. Nu era clar dacă Pantazzi, preşedintele misiunii diplomatice, avea cunoștință de această 
suprataxă sau dacă guvernul de la București autorizase asta, dacă exista deja o hotărâre a 
Parlamentului de la Bucureşti sau a Consiliului Dirigent etc. Conform decretului emis la data de 24 
decembrie 1918 de către Consiliul Dirigent, prin care afacerile externe ale Transilvaniei treceau 
deja în subordinea guvernului de la Bucureşti, este limpede că Pantazzi era abilitat de către guvern, 
Consiliul Dirigent neavând niciun amestec in această chestiune. !$ 

Luna august a anului 1919 a fost o lună fierbinte şi la propriu şi la figurat pentru românii din 
America. Ziarul America publica în serial etapele prin care trebuiau să treacă doritorii de 
pasapoarte. Până la sosirea misiunii speciale in SUA, legația română de la Washington întocmise 
nişte formulare care urmau să fie completate pentru obţinerea paşaportului. Aceste formulare se 
obțineau în urma solicitării lor printr-o scrisoare. În acest timp a sosit la Washington misiunea 
pentru înființarea consulatelor. Noutatea adusă a fost aceea că, în loc să existe un singur centru de 
eliberare a pașapoartelor, acestea urmau să fie eliberate în mai multe oraşe prin detașarea unor 
funcţionari ai misiunii. 7 

Deplasarea funcționarilor misiunii din oraș în oraș era foarte anevoioasă. Trecerea destul de 
bruscă de la vechiul sistem centralizat la cel al existenţei birourilor consulare în fiecare localitate 
era bulversant si favoriza apariţia unor speculanti.'® 

La începutul lunii septembrie 1919, situația eliberării paşapoartelor pentru români devenise 


tot mai tensionată. Abuzul din ce în ce mai evident al lui Pantazzi asupra emigranților a stârnit un 


14 http://www.humanitas.ro/ethel-greening-pantazzi 

15 Românul, Arad, an VIII, nr. 107, 10 septembrie 1919, B. P. Sibiu — Repatrierea românilor din America 

16 America, 20 august 1919, Misiunea si pasapoartele. Un bir pe popor. 

17 America, 22 august 1919, Sistemul pentru eliberarea pasapoartelor e defectuos. Sistemul inaugurat de Legatiunea 
Română era mai bun; Până când ? 

18 America, 23 august 1919, Sistemul pentru eliberarea pașapoartelor e defectuos (urmare) 


viu ecou în principalul cotidian al românilor de dincolo de ocean, preluat de presa transilvăneană. 
Din America, lucrurile se vedeau diferit: era acuzat „sistemul autocrat şi absolutist din România 
Mare” al cărui reprezentant era Pantazzi. Acesta „face negot fie în numele statului, fie în numele 
domniei sale.”!” 

EI dispusese de interdicția românilor de a mai pleca prin Franţa. Pe paşapoartele respective 
era scrisă ruta franceză, astfel că unii emigranţi care urmau să se îmbarce din New York spre 
porturile franceze au fost întorşi din drum. Era o tergiversare a lucrurilor, prin faptul că Pantazzi 
încă nu încheiase vreun acord cu o companie navală care să-i transporte pe români la Constanţa, ci 
colabora tot cu agenţi ai companiilor străine. În tot cazul, la mijlocul lunii septembrie încă nu 
pusese la dispoziţia oamenilor alte vapoare.” 

Pe data de 21 septembrie 1919 era convocată o mare adunare naţională a românilor la 
Cleveland, cu intenția de a informa pe regele Ferdinand, ministrul de externe Take Ionescu şi 
Consiliul Dirigent asupra situaţiei nefericite create. Persoana regelui şi liderii Consiliului Dirigent 
păreau a fi ultima speranţă.?! 

Noua Românie era prezentată în termeni idilici si elogiosi, ca un fel de revers al iluziei Țării 
Fagaduintei care era tocmai America la început de secol XX. Acum România Mare devenise acel 
tărâm... „Pentru ce să mai stea acolo, departe de părinţi, de fraţi si de surori, de copii şi de neveste, 
departe de Mama lor dulce, de România întregită, care trecută peste chinurile nașterii, îi așteaptă cu 
atâta dor şi dragoste pentru ca să-i strângă la brațele sale de Mamă dulce si miloasă, de Mama 
iubitoare si darnică; gata să le dea toate bogățiile, toate comorile adunate cu atâtea jertfe și dureri, 
cu atâtea lacrămi şi suspine în cursul acestor trei ani de cumplit războiu. Această Mamă dulce şi 
doioasă își aşteaptă acum cu lacrămi de fericire în ochi copiii räsletiti pe toate meleagurile lumii, îi 
chiamă ca closca pe puii săi si le fagaduieste tot ce-i stă în putință, numai să şi-i poată iarăşi adună, 
să-i poată iarăşi vedea pe toţi împreună, să-i poată cuprinde pe toți în braţele sale şi să-i poată sărută 
şi alintă pe genunchi. Se va îngriji această Mamă fericită, mai fericită decât şi-a putut închipui vre- 
odată în zilele grele de aşteptare după rodul scump al pântecelui său, se va îngriji zic, ca acești fii 
scumpi să aibă toate inlesnirile, toate usurintele de călătorie, ca cu toţii să se poată întoarce cu drag 
si fără murmur la scumpa lor Maică. Si se va mai îngriji Ea, ca fin Ei de aci înainte să nu trebuiască 
să pribegească si să rătăcească pe căi străine de căminul depărtat, ci să poată trai în pace si în 
fericire în vechea lor Patrie, acum România întregită. Le va da pământ, le va da drepturi, le va da 
toate bogăţiile, cari de acuma ale noastre sunt. Veniti deci acasă, iubiți frați Ardeleni din America, 
veniţi, că vă aşteptăm cu drag si bucurati-va si voi şi vă desfatati de fericirea noastră a tuturora. 


Plangeti si voi cu noi împreună şi varsati lacrămi de fericire, multumind lui Dumnezeu că ne-a 


19 America, 2 septembrie 1919, O rugare 
20 America, 26 august 1919, Românii opriți la New York; N. J. Oprita, Din necazurile românilor 
21 America, 12 septembrie 1919, Români 


învrednicit să ajungem aceste zile de ne mai visată fericire. Dumnezeu Vă aducă cu bine si “La 


Edd 


bună revedere!”. E clar, România devenise paradisul pe pământ. Strădania de a-i repatria pe 
emigranţi prin acest tip de discurs era evidentă.” 

În octombrie 1919 se pare că situaţia se mai detensionase de la sine, fără să apară în presă 
dezmintiri din partea celor acuzaţi. Scandalul în jurul misiunii diplomatice și în special a lui Vasile 
Pantazzi, iscat şi alimentat in special de ziarul America ajunsese la sfârșit. Se anunța că se 
redeschiseseră liniile navale comerciale. Dovada o fac abundența de anunţuri referitoare la 
îmbarcări. Vapoarele plecau din portul New-York prin companiile: French Line (opera în portul 
Havre), Cunard Line (Cherbourg), Hamburg-American Line, Holland-America Line ( Rotterdam), 
Red Star Line (Anvers), American Export Lines (Genova şi Napoli), iar spre Europa de est The 
Balkan-American Expres (Constanta via Patras) sau American-Levant Expres (Pireu). 

Si preoții plecaţi cu misiuni în America înainte de 1914 începeau să se întoarcă in tara, 
concomintent cu întoarcerea unei bune părți din enoriaşi, aceştia nemaigăsindu-şi scopul şederii 
acolo. La sosire infiintasera biserici ortodoxe si greco-catolice pentru nou sosiții ardeleni, însă, din 
păcate si din cauza neînțelegerilor ulterioare dintre ei, au preferat să se intoarca.”4 

O descriere detaliată a călătoriei de întoarcere datează din noiembrie 1919. Un român 
bănăţean îmbogățit în America a călătorit din New-York la Havre, timp de 8 zile pe ocean, 
îmbarcându-se pe 25 august. Din Havre, pasagerii de cl. I si cl. II își continuau călătoria cu trenul 
Trans-Atlantic Special. Cei de cl. III plecau spre Paris după câteva zile. Armata franceză încă nu era 
demobilizată, astfel că prioritate aveau trenurile militare, apoi cele cu civili. La Paris soseau în gara 
Saint Lazare, unde urma să li se vizeze pasapoartele. Din Paris erau transferați la gara din Lyon, 
apoi spre Italia, la Modena. Sau din Paris la Bucureşti cu trenul Simplom Orient Expres, un tren de 
lux. Înainte de a pleca din Paris trebuiau vizate pasapoartele la consulatul român. Apoi călătorul 
nostru a intrat prin orașul Domodossola în Italia. Trecând din Milano spre Veneţia, se vedeau încă 
urmele frontului italian: “tunuri ostenite, tranșee părăsite, sârmă ghimpată şi ici colo urma unui sat.” 
Apoi a intrat în portul Trieste unde era plin de români care călătoriseră cu vapoare italiene si, dupa 
caz, își aşteptau bagajele rătăcite. Românii erau foarte bine trataţi în gările italiene din Trieste, 
Veneţia sau Milano. În unele cazuri angajaţii gărilor vorbeau în engleză cu emigranții români, 
fuseseră şi ei în America. Precursorii limbii engleze ca limbă de circulație internațională au fost 
aşadar aceşti emigranți temporar în SUA. Si în Italia mai erau încă trupe nedemobilizate, astfel că 
trenurile pentru militari aveau prioritate în fata celor cu populație civilă, la fel ca în Franţa. De la 
Trieste trenul a plecat spre Iugoslavia. “Adio civilizație! Adio bella Italia! Fratelo Romano te 


părăseşte cu inima strânsă de durere și din lumină trece la întuneric.” Călătorul întâlnise mulți 


22 Unirea Poporului, Blaj, an XXIX, nr. 192, 11 septembrie 1919, Să vină acasă Ardelenii din America 
23 America, 17 octombrie 1919 
24 Libertatea, Orăştie, an XVII, nr. 25, 30 octombrie 1919, Pleacă preoții din America 


romani în gările din Iugoslavia, fără bagaje asupra lor şi fără bani. Situaţia se datora relaţiilor 
tensionate între România şi Serbia privind Banatul. Ajuns la Zagreb, a întâlnit multi “ciocoi” români 
care se întorceau din Paris, Monte Carlo sau Nisa, pe lângă care războiul trecuse ca si când n-ar fi 
avut loc. Din Zagreb se mergea mai departe spre localitatea Vinkovci, în estul Croaţiei, aproape de 
graniţa cu Serbia. Acolo trenul se împărțea în două: două vagoane de lux şi un vagon-restaurant se 
îndreptau spre Belgrad, iar alte trei asemenea spre Bucuresti. Cei care se îndreptau spre Belgrad 
mergeau până la Subotica (azi în provincia autonomă Voivodina, Serbia), important nod feroviar. 
Aici era teritoriu neutru, un fel de “tara nimănui.” Pe întreg teritoriul Iugoslaviei, cu excepția zonei 
Voivodina, controlul pasapoartelor era destul de strict. De acolo în Ungaria la Szeged, unde, 
amănunt interesant, întâlnise pe tren călători maghiari care fugeau din Budapesta din faţa 
pericolului bolșevic, refugiindu-se în România. În cazul acestora, controlul bagajelor si al 
paşapoartelor era, de asemenea, foarte strict. Pentru călătorul plecat în SUA în urmă cu doisprezece 
ani, în 1907, toate aceste schimbări îl luau pe nepregătite. Apoi din nou în Iugoslavia. În România 
au intrat pe la Jimbolia, apoi în Timişoara. De acolo la Oraviţa. Însă odată intrat în satul natal, nu se 
precizează care, călătorul nostru a rămas profund dezolat şi îndurerat de sărăcia și înapoierea care 
nu suferiseră mari schimbări în absenţa lui. Această discrepanta dealtfel între cele două lumi, 
America industrializată şi satul românesc natal pe care îl lăsaseră în urmă, i-a marcat pe majoritatea 
care s-au intors.”° 

Românii care aleseseră ca rută de întoarcere Iugoslavia întâmpinaseră probleme cu sosirea 
întârziată a bagajelor, odată ajunşi în portul Fiume/ Rijeka, cel care în decursul anilor 1919 şi 1920 
era disputat între Italia şi Iugoslavia, cu arbitrajul țărilor combatante în război. “Si apoi am plecat 
acasă. Suntem de 6 săptămâni tot în drum. Pe apă am venit bine, marea era liniştită, cum nu ne-am 
putut face închipuire. (probabil la sosire nu avuseseră același noroc n.n.) Si toate au fost bune până 
ce am sosit in Croatia. Italienii, oameni de omenie, cât ce au ştiut că suntem Români din America, 
ni-au întocmit toate treburile pentruca să putem sosi acasă cât mai de grabă. Ba şi mâncare si 
beutură ni-au dat în cinste pe la gări. Cât ce am sosit însă în Jugo-Slavia, ni-a apus steaua norocului. 
Croatii, dar mai cu seamă Sârbii ni-au luat totul, şi am rămas, Domnule, numai cu ce-i pe noi. 
Noroc că italienii, oameni cu frica lui Dumnezeu, ni-au sfătuit să ne trimitem banii înainte cu 
ajutorul băncilor, că altfel ni-ar fi luat și banii toți, până la cel din urmă bänisor. Te rugăm asadarä, 
Domnule dragă, scrie la gazetă ceeace am patit noi, că gazeta D-Voastră ne venea si nouă în 
America, scrie, să nu mai vină nici un Român din America acasă peste Jugoslavia, ci, chiar si daca 
ar călători cu două-trei săptămâni mai mult, peste Marea Neagră la Constanta.” Ideea traditionalei 


fraternitati româno-italiene era prezentă în paginile unei gazete ce apărea sub egida Episcopiei 

Bisericii greco-catolice de la Blaj.”° 

Încercări de a-i imbarca pe români direct spre portul Constanta s-au făcut inclusiv în luna 
noiembrie 1919, cu concursul unui om de afaceri român-american, deținătorul unei firme de import- 
export, Victoria. Acţionarii firmei erau membri mai înstăriți ai Uniunii Românilor din America, 
organism reprezentat de ziarul America. Pentru facilitarea lucrurilor, s-a închiriat un hotel unde să 
stationeze clienţii si un birou pentru o viitoare agenţie de vapoare românească, tentativă zădărnicită 
însă, nefiind considerată oportună de către agenţiile americane existente. În decembrie 1919 o 
companie americană a cumpărat un vapor de la stat, negocia pentru alte două, iar firma românească 
a devenit subcontractoare a acelei companii doar pentru cursa New-York-Constanta. Se anunța 
plecarea vaporului pe data de 25 martie 1920, s-au pus bilete în vânzare. Vaporul era acostat în 
portul New-York gata de plecare. S-au ivit nişte probleme tehnice însă, motiv pentru care a fost 
nevoie să fie transferat în portul Baltimore. Pasagerii care cumpăraseră deja biletele n-au putut să 
plece la data fixată din cauza acestor defecţiuni. Se părea că Victoria n-a fost înştiințată asupra 
situației. Au trecut nişte zile de așteptare, timp în care pasagerii, aproximativ 400, au început să 
protesteze. Victoria vărsase companiei americane cea mai mare parte din banii obținuți din vânzarea 
biletelor, conform contractului între cele două societăți. Cazul ajunsese în atenția Departamentului 
de Justiţie american care l-a considerat de forță majoră, exonerând oricare dintre parti. Banii rămași 
în conturile societății Victoria au trebuit predati Departamentului Muncii din SUA, firma 
românească conformându-se. În final pasagerii au fost despägubiti. Alte agenţii de vapoare s-au 
solidarizat pentru a le putea elibera bilete spre Constanţa.” 

La finele anului 1919 exista în Transilvania un curent de opinie împotriva guvernului de la 
București, alimentat şi de presă, acuzându-l că nu facilita în niciun fel repatrierea românilor din 
SUA. ,,[...] Când a pătruns si acolo vestea libertăţii noastre, dorul de tara şi faptul că-şi puteau 
valoriza economiile în mod favorabil, i-a determinat pe toți să se reîntoarcă acasă. [...] Banii lor — 
economiile muncii lor sârguincioase — nu şi i-au luat asupra lor, nu puteau risca să-i piardă pe drum 
ci i-au depus la bănci americane pentru a-i trimete în România. Ajunşi în Bucureşti, când s-au 
prezentat la bancă să-şi ridice dolarii, spre marea lor surprindere li s-a răspuns că dolarii lor au fost 
schimbaţi de către Serviciul valutei pe cursul oficial de circa 8 lei. Cum fiecare are între 10-15.000 
— cincisprezece mii dolari si prețul dolarului de piață e 35, fiecare ar pierde din agoniseala lui mai 
mult de trei sferturi. Mulţi au refuzat primirea acestor sume şi umblau luni de-a rândul pe la 
autorități, fără a li se da vreo satisfacție. [...] După ce nu s-a făcut nimic pentru înlesnirea repatrierii, 


organele trimese făcând mai multe greutăţi decât înlesniri, această nedreptate va hotari pe toți să nu 

mai vie. Si avem atâta nevoe de ei. Sunt muncitori specialişti români buni şi începutul nostru de 
industrie numai prin ei s-ar putea înfiripa. [...]””° 

Începând cu februarie 1920, după schimbarea succesivă a guvernelor de la București, urmau 
să fie înlocuiţi reprezentanții diplomatici ai României în SUA. Vasile Stoica urma să-l revoce pe 
Vasile Pantazzi din funcție, iar guvernul să numească pe altcineva. La Cleveland urma să se 
înființeze un birou consular român, iar Gavrilă Barbu urma să devină consul general al României în 
SUA, cu sediul în New-York.” 

Toate acestea se preconizau doar. Din punct de vedere diplomatic la nivel înalt, rezerva 
S.U.A. fata de Tratatul de la Versailles a avut ca urmare refuzul Senatului de a-l ratifica. [...] 
Acesta, ca si tratatele cu Austria $i Ungaria, aveau să fie ratificate abia in octombrie 1921, sub 
presedentia lui Warren Harding." În ceea ce privește legația României la Washington, s-au găsit 
soluţii provizorii până la 12 februarie 1921, când s-a prezentat la Washington, în calitate de ministru 
ŞI şi-a prezentat scrisorile de acreditare la președintele Harding, Anton Bibescu. Ulterior, s-a realizat 
si o reorganizare a personalului legatiei române în S.U.A., N. Em. Lahovary, fostul însărcinat cu 
afaceri fiind transferat la Londra şi înlocuit cu Frederick Nano, atașat comercial fiind numit Nika 
Petrescu. Andrei Popovici a fost numit ataşat de legatie, iar Serban Drutzu, ataşat special.*! În 
cadrul relaţiilor româno-americane, mai ales în ceea ce a privit Conferinţa de Pace de la Paris, un 
rol însemnat l-au jucat întâlnirile neoficiale sau semioficiale între reprezentaţi ai celor două tari. 
[...] Trebuie să avem în vedere și faptul că nu a existat o preocupare oficială, permanentă si de 
perspectivă, a guvernului României, pentru a face cunoscută situaţia ţării în S.U.A.*? Pe acest fond 
s-au grefat problemele detaliate în studiul de fata. 

Imaginea României unite în ochii emigranților la a doua generaţie nu era una pozitivă. Într-o 
călătorie cu trenul în zona Aradului, un redactor de ziar purtase un dialog cu un emigrant care 
plecase în 1906 sau 1907 copil fiind. Părinţii săi se intorsesera, iar el rămăsese in SUA si venise în 
vizită. Redactorul îl abordase mai întâi în maghiară, neștiind ce etnie are. A aflat că era român, deja 
familist şi proprietar de magazin. Sosise în România prin portul Constanţa. “Americanul” critica 
corupția din România la care asistase sub diferite aspecte. Civilizaţia din Statele Unite avusese 
câștig de cauză în decizia călătorului de a nu se mai întoarce în România.** 

Un grup de emigranţi din Nădlac, judeţul Arad, stabiliți în Detroit (Michigan) i-au scris un 


mesaj de felicitare plin de insufletire unui consătean al lor, Uroş Pătean, ales deputat în Sfatul Ţării , 

încheiat cu urarea „Să trăiască România Mare!”.*4 

Emigrantii trimisesera bani acasă rudelor prin intermediul băncii ,,Albina” în care aveau in 
continuare cea mai mare încredere, dar şi prin alte bănci din București. Pentru a preveni specula 
care se preconiza, Ministerul Justiţiei emisese la data de 29 decembrie 1919 o ordonanţă prin care 
solicita o adeverinţă emisă doar celor care făceau dovada identității lor prin mai multe acte 
suplimentare din SUA, pentru a preveni impostura. Iniţial această adeverinţă era eliberată doar de 
către Ministerul Justiţiei. Însă pentru a facilita accesul oamenilor la banii trimiși de ei din SUA, 
banca ,,Albina” care avea sucursale în întreaga Transilvanie, propusese să aibă şi ea dreptul de a 
emite această adeverinţă, bazându-se pe capitalul de încredere pe care îl avea în rândul populației 
rurale transilvănene dinainte de räzboi.* 

În porturile româneşti Constanta si mai rar Galati începeau să sosească tot mai multe 
vapoare. Vaporul Traian sosise în iunie 1920 în portul Galati, având 240 de pasageri la bord.*° 

Chestiunea succesiunii de pe urma celor decedați în America era reglementată printr-o 
hotărâre guvernamentală ce stipula ca urmaşii din România să se adreseze primăriilor din 
localitățile de provenienţă ale celor emigraţi. Aceştia trebuiau să aibă asupra lor un document 
judecătoresc care să ateste gradul de rudenie cu persoana decedată si o procură adresată legatiei 
româneşti din Washington. În cazul accidentelor de muncă, aceasta fiind cauza cea mai frecventă a 
decesului, se atasau şi recipise bancare care să dovedească faptul că cei de acasă erau ajutați 
financiar de cel decedat. În fapt, s-a întâmplat ca rudele din România să nu facă aceste demersuri 
decât zeci de ani mai târziu. De pildă, în cazul lui Teodor Chis din comuna Coväsânt, Jud. Arad, 
decedat în SUA în anul 1917, abia prin anii '50 ai secolului trecut, urmașii au solicitat si obținut de 
la autoritățile americane o dovadă a decesului, care a fost remisă Primăriei din Covasant, raionul 
Arad, regiunea Banat.“ 

Un exemplu de patriotism autentic şi loialitate față de suveran, indiferent cine era acela, se 
regăseşte în gestul nobil de a dona si colecta sume importante de bani destinate orfanilor de război, 
prin intermediul Reginei Maria. Aceasta era o continuare firească a demersurilor anterioare, prin 
care trimiseseră bani Crucii Roşii în timpul războiului, iar acum imaginea reginei era aceea a 
ocrotitoarei răniților, bolnavilor, invalizilor şi orfanilor de război, prin întreaga activitate umanitară 
pe care Majestatea Sa o desfasurase pe front. Un emigrant de loc din satul Ilimbav, judeţul Sibiu, 
stabilit în Indiana Harbour (Indiana) trimisese bani reginei spre a fi donați orfanilor de război, prin 
intermediul ambasadorului României la Washington. Gestul era însoţit de o emoţionantă scrisoare: 


„„..Să trăiţi la multi ani Maestatea Voastra, să trăiască împăratul nostru şi copiii Maestätilor Voastre. 

Până la moarte vecinic supus credincios Tronului şi neamului.” O donaţie provenea de la un preot 
stabilit în South Omaha (Nebraska) care făcuse colectă printre credincioşi tot în scopul ajutorării 
orfanilor de război. ,,...venim cu multă dragoste şi iubire să punem semnele credinței noastre 
înaintea Maestatii Voastre, împărăteasă şi mamă sfântă a durerilor noastre...”. O alta familie 
donatoare cu un destin destul de spectaculos ulterior, au fost Ion şi Ana Petri. Aceştia, emigrați în 
anul 1905, reveniti în tara probabil la începutul anilor '20, au deţinut cinematograful Apollo din 
Sibiu în perioada interbelică, între anii 1923-1936. Acesta este doar unul dintre numeroasele 
exemple pozitive ale celor care au investit cu succes banii câştigaţi în America. * 

Pentru cei care doreau să emigreze în anii 1919-1920, propaganda anti-emigrare nu mai era 
atât de acerbă ca în anii 1900, însă prezentă. Discursul era asemănător celui dinaintea războiului, 
încercându-se denigrarea imaginii Statelor Unite. Acesta a fost al doilea val al emigrării, 
semnificativ mai redus numeric decât primul. Un argument era totuși faptul că doritorii aveau rude 
stabilite acolo, naturalizate deja. Argumentele “forte” împotriva plecărilor erau mai multe: în noul 
context european după semnarea tratatelor de pace și formarea noilor state, obținerea unui nou 
paşaport pentru călătoria spre SUA implica drumuri pe la ambasadele sau legatiile țărilor prin care 
urmau să tranziteze, drumuri ce presupuneau timp şi cheltuieli suplimentare. Tariful mare al 
călătoriei, la care se adăugau ieftinirile prețurilor la produse și implicit micșorarea salariilor 
lucrătorilor din SUA, astfel li se inducea ideea că nu vor avea un nivel de trai mai ridicat decât în 
România. “Cheltuesti cu calea cit cîştigi curat în trei luni.” Valul mare al emigrării europene spre 
America din anii '20 ai secolului trecut era si el un argument. „Locuitorii tuturor ţărilor ieşite rău din 
războiu, fug în roiuri mari din nenorocita lor tara, spre amăgirile Americei. lar în fruntea 
năvălitorilor stau nefericitii Rusi, pe care ci-că nu mai birue vapoarele a-i duce, atîta cer să fie 
dusi!”. România iesise „bine” din război. Iar „pericolul” rusesc bătea la usa. „Ei, bine, ce credeţi, că 
fabricantul american, cînd, ca mâne, va avea acolo regemente întregi de oameni nacajiti cari bat la 
poarta fabricei să le dee de lucru, - o să le mai dee plăți bune, ca azi? As! La cei cari se imbie mai 

ieftin, - şi scade plata lucrătorilor pana ce le dă numai chiar atîta, cit să aibă din ce trăi!”. Ceea ce se 
subestima probabil, era faptul că cei de acasă păstrau legătura cu cei plecaţi, se purta corespondență, 
se trimiteau fotografii care spuneau altceva decât această propagandă. Oamenii aveau mai multă 
încredere în informaţiile provenite de la rudele lor, decât în opinia unei gazete. Iar salariile 
muncitorilor variau, evident, în funcție de situaţia economică fluctuantă a Statelor Unite în perioada 
respectivă. Cei stabiliți acolo de peste un deceniu aveau deja exercițiul vieții şi al muncii în 
America, era destul de dificil să se mai lase influențați de astfel de discursuri, însă presa făcea 


eforturi, fireşti până la un punct, de a stopa încercările de emigrare de după 1918. Era dat ca 


exemplu un cetățean care se întorsese din portul Hamburg deoarece nu reușise să îşi procure biletul 

de vapor spre America, fiind foarte multi din mai multe tari europene în aşteptare în porturile 
Hamburg si Gdansk (Danzig). Si, nu în ultimul rând, „duşmanii” ţării erau de vină. A se citi evrei. 
„Să credeţi, cei ce vă luaţi după şoaptele ascunse a celor ce vă poftesc la America, că numai 
duşmanii României vă îndeamnă a pleca, pentru ca prin asta să facă un mare rău acestei tari, care pe 
ei nu vrea să-i poarte pe palme, ci vrea să vă fericească pe voi! ”. lar pledoaria se încheie asa: 
„Cine-i Român cuminte, să stee aci şi, cu munca lui, să ajute la înălțarea şi înflorirea acestei tari, 

care a noastră şi numai a noastră este si trebue să fie!”. Teoria conspirației evreieşti împotriva 
României, a „duşmanului din umbră” e posibil să fi funcționat parțial la cei care nu aveau alte surse 
de informare la îndemână, dar exclus în cazul celor ce aveau rude stabilite în America, în cazul 
acesta chiar rudele ar fi fost „dușmanul”."” 

Spiritul izolationist american şi-a găsit exprimarea si în barierele tarifare ridicate și în legile 
stricte privind imigrația, care încercau să limiteze la maximum înmulțirea numărului noilor veniți $i 
vizau în mare măsură ţările Europei Centrale si de Est. 

Atitudinea S.U.A. a slăbit tratatele de pace, pe care România încerca, prin mari eforturi, să le 
apere. Clasa politică românească a ignorat, iar când nu a ignorat a ocolit realitatea că cercuri înalte 
din S.U.A., ca şi din Rusia si Germania, nu erau de acord cu ordinea mondială clădită la Versailles. 

Ca urmare a poziţiilor diferite pe care se găseau S.U.A. si România, a izolationismului si 
politicii generale de neutralitate a S.U.A. fata de problemele europene, nu au existat, după primul 
război mondial, condiţii favorabile unor relaţii strânse între cele două ţări.“ 

Un capitol aparte îl reprezintă cei care s-au întors temporar în România după 1918, de obicei 
pentru a face şcoală în limba română copiii lor sau a-şi investi banii câștigați în SUA în mici afaceri 
în satele lor natale. Unii, după ani de trăit în SUA, voiau ca urmașii lor să se nască acolo si isi 
aranjau plecarea înapoi în funcție de acest lucru. Alții reușeau să vină mai des în tara în decurs de 
câţiva ani.*! 

Din memoriile lui Ion Halmaghi, publicist si universitar american spicuim: născut în anul 
1918 în Alliance (Ohio) din părinți emigrați din comuna Scoreiu în 1914, s-au întors in România în 
1922 sau 1923. Din America trimiseseră bani prin banca “Albina.” Aceşti bani erau pentru studiile 
liceale şi universitare în România ale fiului lor.* 

Acţiunile întreprinse de românii transilvăneni din S.U.A., coordonati de delegaţii trimiși din 
România, au avut efecte benefice pentru realizarea unor modificări în atitudinea opiniei publice și a 


celei a clasei politice americane fata de problemele României și ale românilor din afara granițelor 


39 Libertatea, Orăştie, an XVIII, nr. 42, 5 noiembrie 1920 si nr. 45, 26 noiembrie 1920, art. Nu plecaţi de-a oarba la 
America! 

40 Corvin Lupu, op. cit., p. 95-97 

41 Anca Hartular, Merem la America, Editura Fundaţiei Culturale Române, Bucureşti 1996, p. 77 

42 Mihai Posada, Cu Ion Halmäghi, prin istoria asumată, Tipo Moldova, Iasi, 2013, p. 262 


țării. Ele au constituit un important sprijin pentru activitatea diplomatică româneascä.* Această 


afirmaţie este valabilă pentru termen lung. 


Din fiecare familie de români transilvăneni sau bănățeni care până în 1914 soseau în 
porturile nord-americane în căutarea unei vieți mai bune, înscriindu-se într-un uriaş curent 
migrationist dinspre Europa, au rămas amintiri de nepretuit pentru cei care le păstrează cu sfințenie 
peste ani. Din doi frați emigrați unul s-a întors în tara, celălalt a rămas în America; dacă prima 
generație depäsise prima tinereţe după câțiva ani de trai american, a doua născută acolo sau cei care 
erau copii la sosire, au ales să rămână. lar cei care s-au întors temporar după anul 1918 cu ideea de a 
reveni apoi în SUA au făcut-o, de data asta definitiv. Unii aveau asta în plan, însă lovituri ale 


destinului i-au împiedicat. Și aşa mai departe. 


43 Corvin Lupu, op. cit., p. 102 


